MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA  
             HOTĂRÂREA  NR.488
privind constituirea dreptului de superficie, cu titlu oneros, în favoarea 
Societăţii Cooperativa Meşteşugărească Constructorul SCM Craiova, prin lichidator judiciar RECO REORGANIZARE IPURL, asupra terenului intravilan situat în municipiul Craiova, str. Caracal, nr.79 (Complex Dacia)
Consiliul Local al Municipiului Craiova, întrunit în şedinţa ordinară din data de 27.11.2025;

            Având în vedere referatul de aprobare nr.387898/2025, rapoartele nr.389124/2025 şi nr.396530/2025 întocmite de Direcţia Patrimoniu şi raportul de avizare nr.390110/2025 întocmit de Direcţia Juridică, Asistenţă de Specialitate şi Contencios Administrativ prin care se propune constituirea dreptului de superficie, cu titlu oneros, în favoarea Societăţii Cooperativa Meşteşugărească Constructorul SCM Craiova, prin lichidator judiciar RECO REORGANIZARE IPURL, asupra terenului intravilan situat în municipiul Craiova, str. Caracal, nr.79 (Complex Dacia) și avizele nr.39/2025 al Comisiei I-Buget Finanţe, Studii, Prognoze şi Administrarea domeniului, nr.33/2025 al Comisiei III-Servicii Publice, Liberã Iniţiativã şi Relaţii Internaţionale şi nr.41/2025 al Comisiei V-Juridică, Administraţie Publică şi Drepturi Cetăţeneşti;     

 În conformitate cu prevederile art.693-702 din Codul Civil,  Legii nr.7/1996 a cadastrului şi publicităţii imobiliare, cu modificările şi completările ulterioare, Legii nr.50/1991, republicată, privind executarea lucrărilor de construcţii, cu modificările şi completările ulterioare,  art.108 şi art.362 alin.1 din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
 Potrivit Hotărârii Consiliului Local al Municipiului Craiova nr.377/2015 referitoare aprobarea contractului cadru pentru constituirea dreptului de superficie, cu titlu oneros, asupra terenurilor aparţinând domeniului privat al municipiului Craiova, în favoarea deţinătorilor construcţiilor edificate pe acestea;
                   În temeiul art.129 alin.2 lit.c, coroborat cu alin.6 lit.b, art.139 alin.3 lit g, art.154 alin.1, art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:
Art.1. Se aprobă constituirea dreptului de superficie, cu titlu oneros, în favoarea Societăţii Cooperativa Meşteşugărească Constructorul SCM, prin lichidator RECO REORGANIZARE IPURL, asupra terenului în suprafaţă de 47 mp., aferent imobilului deținut de Societatea Cooperativa Meşteşugărească Constructorul SCM, ce face parte din suprafaţa totală de 2646,56 mp., situat în municipiul Craiova, str. Caracal, nr. 79, ce aparţine domeniului privat al municipiului Craiova, identificat în schița anexă la prezenta hotărâre.

Art.2. Dreptul de superficie cu titlu oneros prevăzut la art.1, se constituie pe o durată de 10 ani.
  Art.3. Cuantumul prestaţiei titularului dreptului de superficie asupra terenului identificat la art.1, va fi stabilit pe baza unui raport de evaluare, care va fi supus  aprobării Consiliului Local al Municipiului Craiova.
  Art.4. Societătea Cooperativa Meşteşugărească Constructorul SCM., prin lichidator RECO REORGANIZARE IPURL, are obligaţia de a plăti, în termen de 90 de zile de la data adoptării hotărârii Consiliului Local al Municipiului Craiova, ce are ca obiect însuşirea raportului de evaluare, contravaloarea folosinţei, pe ultimii 3(trei) ani, a terenului identificat la art.1.

Art.5. Nerespectarea condiţiei prevăzută la art.4 din prezenta hotărâre, duce la neîncheierea contractului de superficie.
Art.6. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu şi Societatea Cooperativa Meşteşugărească Constructorul SCM., prin lichidator RECO REORGANIZARE IPURL vor aduce la îndeplinire prevederile prezentei hotărâri.

